Mitrgliemeži

Mitrgliemeži (Hygromiidae) ir gliemežu klases dzimta, kas iekļauj sevī sauszemes gliemežus. Dzimta ir piedēvēta amerikāņu malakologam Džonam Trionam, kurš 1866. gadā izveidoja Hygromiinae apakšdzimtu. Šīs dzimtas pārstāvji ir plaši izplatīti pa visu pasauli, ieskaitot Latviju (Latvijā ir zināmas 6 mitrgliemežu sugas). Ģeohronoloģiski mitrgliemeži ir zināmi no miocēna līdz mūsdienām.Mindat.org (Hygromiidae)

 Apraksts 
Čaula ir no plakaniski koniskas līdz sfēriskai. Gliemeža ķermenim ir graudaina virsma. Priekšpusē ir skaidri izteikta pakauša kroka. Mantijas mala veido labo un kreiso pakauša daivu, turklāt pēdējā sastāv no divām daļām. Mantiju klāj plankumains krāsojums, kurš dažām sugām ir redzams cauri čaulas sieniņai. 

Dažām ģintīm nav "mīlas bultu" somas, bet citām ir viena, divas vai četras somas, turklāt tās visas vai daļa no tām ir rudimentāras un bez bultām.Моллюски Беларуси (Mollusca of Belarus)

Haploīdo hromosomu skaits dzimtā ir no 26 līdz 30.

 Sistemātika 
Mitrgliemežu dzimtā ir iekļautas šādas apakšdzimtas un tajās neietilpstošās ģintisMolluscaBase:
 dzimta: Hygromiidae Tryon, 1866
 ģints: Archygromia Pfeffer, 1930 †
 ģints: Cernuellopsis Manganelli & Fo. Giusti, 1988
 ģints: Helicotricha Fo. Giusti, Manganelli & Crisci, 1992
 ģints: Hemistenotrema O. Boettger, 1897 †
 ģints: Hochheimia Harzhauser & Neubauer, 2021 †
 ģints: Ichnusomunda Fo. Giusti & Manganelli, 1998
 ģints: Leucochroopsis O. Boettger, 1908 †
 ģints: Loganiopharynx Wenz, 1919 †
 ģints: Pseudomonacha Pfeffer, 1930 †
 ģints: Pseudoxerotricha C. R. Boettger, 1911 †
 apakšdzimta: Hygromiinae Tryon, 1866
 apakšdzimta: Leptaxinae C.R. Boettger, 1909
 apakšdzimta: Metafruticicolinae Schileyko, 1972
 apakšdzimta: Trochulininae Lindholm, 1927

(†) — izmirušu organismu grupa.

 Atsauces 

 Ārējās saites 
 Gandrs, Latvijas daba, sugu enciklopēdija (Mitrgliemežu dzimta, Hygromiidae).

Kategorija:Gliemeži